# lav4eРЕПУБЛИКА БЪЛГАРИЯ

# Министерство на околната среда и водите

# Регионална инспекция по околна среда и водите - Пловдив

**ДОКЛАД**

**за извършени извънредни проверки на място във връзка с възникнал пожар на**

**12.08.2019 г. в Клетка №2 на “Депо за неопасни отпадъци”, с. Шишманци**

На 14.08.2019 г. е извършена извънредна проверка на “Депо за неопасни отпадъци (ДНО) и Инсталация за биологично разграждане по закрит способ (ИБРЗС)”, с. Шишманци съвместно с представител на Областна дирекция на МВР-Пловдив, отдел “Икономическа полиция” във връзка с възникнал пожар на 12.08.2019 г. в Клетка №2 на “Депо за неопасни отпадъци”, с. Шишманци. От извършената проверка по документи и на място е констатирано:

- “Депо за неопасни отпадъци (ДНО) и Инсталация за биологично разграждане по закрит способ (ИБРЗС)” е инсталация с издадено Комплексно разрешително №380-Н0/2009 г. с оператор Община Пловдив.

- На територията на площадката са приемани отпадъци с код и наименование разрешени в условие 11.2.8 от КР №380-Н0/2009 г. с цел тяхното предварително третиране, сепариране и/или биологично разграждане по закрит способ и/или депониране. В момента на проверката не е установено депониране на отпадъци.

При проверката са дадени следните предписания:

1. Да се спазват стриктно изискванията заложени в условие 11.6.3.1 от КР №380-Н0/2009 г., а именно: “Притежателят на настоящото разрешително да депонира отпадъци на “Депо за неопасни отпадъци”, с. Шишманци, съобразно установените правила и експлоатационните изисквания, определени с План за експлоатация, който представлява неразделна част от проекта на технологията за депониране и от комплексното разрешително” със срок за изпълнение веднага и постоянно.

2. Да се подсигури съхранение на достатъчно количества земни маси с цел използването им за запръстяване при възникване на пожари на “Депо за неопасни отпадъци” със срок веднага и постоянен, и контролен срок 21.08.2019 г.

На 22.08.2019 г. е извършен последващ контрол на “Депо за неопасни отпадъци и Инсталация за биологично разграждане по закрит способ”, с. Шишманци, при който е констатирано изпълнение на предписанията, дадени при проверката извършена на 14.08.2019 г. Извършва се запръстяване на дневния работен участък от клетка №2 на депото. При извършения обход е установено, че се съхраняват достатъчни количества земни маси с цел запръстяване. Представени са записи в отчетна книга на депото за ежедневното запръстяване на работния участък от Клетка №2, която се води съгласно Приложение №3 от Наредба №1/2014 г. и е с последен запис от 21.08.2019 г.

При извършената проверка на 22.08.2019 г. е констатирано неизпълнение на условие 10.1.2.1. от КР №380-Н0/2009 г., а именно, установен е разлив на инфилтратни води извън границите на депото и извън ретензионния басейн. В тази връзка са предприети предвидените административно наказателни мерки.